คริสต์ทศวรรษ 2000

ไฟล์:2000s decade montage3.png|จากบนซ้าย ตามเข็มนาฬิกา: เวิลด์เทรดเซ็นเตอร์เกิดเพลิงไหม้กับอนุสาวรีย์เทพีเสรีภาพใน**[[วินาศกรรม 11 กันยายน]]** ใน ค.ศ. 2001; **[[ยูโร]]**เข้าสู่สกุลเงินยุโรปใน ค.ศ. 2002; อนุสาวรีย์ซัดดัม ฮุสเซนถูกโค่นใน**[[สงครามอิรัก]]**ใน ค.ศ. 2003 และใน ค.ศ. 2006 เขาถูกประหารชีวิตฐานอาชญากรรมต่อมนุษยชาติ; กองทหารสหรัฐเดินเข้าเฮลิคอปเตอร์กองทัพที่อัฟกานิสถานใน**[[สงครามต่อต้านการก่อการร้าย]]**; **[[สื่อสังคม]]**ในอินเทอร์เน็ตกระจายทั่วโลก; ทหารจีนดูพิธีเปิด**[[โอลิมปิกฤดูร้อน 2008]]** ที่ปักกิ่ง; **[[วิกฤตการณ์การเงิน พ.ศ. 2550–2551|วิกฤตเศรษฐกิจ]]**ที่ใหญ่ที่สุดนับตั้งแต่ภาวะเศรษฐกิจตกต่ำครั้งใหญ่ เกิดขึ้นใน ค.ศ. 2008; **[[แผ่นดินไหวและคลื่นสึนามิในมหาสมุทรอินเดีย พ.ศ. 2547|สึนามิจากแผ่นดินไหวในมหาสมุทรอินเดีย]]**ทำให้มีผู้เสียชีวิตมากกว่า 230,000 คนใน ค.ศ. 2004 และกลายเป็นแผ่นดินไหวที่ร้ายแรงที่สุดนับตั้งแต่แผ่นดินไหวในรัฐอะแลสกา พ.ศ. 2507|420px|thumb
rect 1 1 234 178 วินาศกรรม 11 กันยายน
rect 236 1 371 178 ยูโร
rect 374 1 495 90 91 181 สงครามอิรัก
rect 244 181 366 326 369 181 495 สงครามต่อต้านการก่อการร้าย
rect 327 330 494 486 สื่อสังคม
rect 165 330 324 487 โอลิมปิกฤดูร้อน 2008
rect 1 331 163 487 วิกฤตการณ์การเงิน
rect 3 181 241 327 แผ่นดินไหวและคลื่นสึนามิในมหาสมุทรอินเดีย พ.ศ. 2547
desc bottom-left


**คริสต์ทศวรรษ 2000**  () คือคริสต์ทศวรรษตามปฏิทินกริกอเรียน เริ่มต้นเมื่อวันที่ 1 มกราคม ค.ศ. 2000 และสิ้นสุดลงเมื่อวันที่ 31 ธันวาคม ค.ศ. 2009

## เหตุการณ์
* ค.ศ. 2000
** เหตุการณ์ก๊อด'ส อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543: กองกำลังก๊อด'ส อาร์มี่ จำนวน 10 คน บุกยึดโรงพยาบาลศูนย์ราชบุรี จับแพทย์ พยาบาล คนไข้และญาติกว่า 1,000 คนเป็นตัวประกัน หลังการเจรจาเกือบ 24 ชั่วโมง ทางรัฐบาลไทยตัดสินใจให้กองกำลังผสมหน่วย ฉก.90 หน่วยนเรศวร 261 และหน่วยอรินทราช 26 จำนวน 50 นาย บุกเข้าช่วยเหลือตัวประกัน และสังหารกองกำลังก๊อด'ส อาร์มี่ ทั้งหมดในเช้ามืดวันต่อมา
** การเลือกตั้งสมาชิกวุฒิสภาเป็นการทั่วไปเป็นครั้งแรกในประวัติศาสตร์ ตามรัฐธรรมนูญแห่งราชอาณาจักรไทย พุทธศักราช 2540
* ค.ศ. 2001
** วินาศกรรม 11 กันยายน พ.ศ. 2544: ผู้ก่อการร้ายจี้เครื่องบินโดยสาร 3 ลำ เพื่อโจมตีเวิลด์เทรดเซ็นเตอร์ อาคารแฝดในนครนิวยอร์ก และอาคารเพนทากอน ที่ตั้งกระทรวงกลาโหมสหรัฐ ในวอชิงตัน ดี.ซี. เครื่องบินลำที่ 4 ตกในรัฐเพนซิลเวเนีย มีผู้เสียชีวิตในเหตุการณ์นี้เกือบ 3,000 คน

** เกิดระเบิดพลีชีพที่ประตูสภานิติบัญญัติเมืองศรีนาคา ประเทศอินเดีย มีมือปืนสองคนบุกเข้าจับตำรวจเป็นตัวประกัน ก่อนจะถูกสังหาร มีผู้เสียชีวิตทั้งหมด 40 คน
** สงครามต่อต้านการก่อการร้าย: การรุกรานอัฟกานิสถานของสหรัฐอเมริกา เริ่มต้นขึ้นเมื่อเวลา 23.30 น. ตามเวลาประเทศไทย  ด้วยการทิ้งระเบิดโจมตีกองกำลังตาลิบันและอัลไกดาทางอากาศ
* ค.ศ. 2002
** รถไฟขบวนหนึ่งที่นำนักแสวงบุญฮินดูกลับจากอโยธยา สถานที่ศักดิ์สิทธิ์ทางตะวันตกของรัฐคุชราต ประเทศอินเดีย ถูกเผาโดยผู้ก่อการความรุนแรงชาวมุสลิม มีผู้เสียชีวิตบนรถไฟ 58 คน ส่งผลให้เกิดการจลาจลตอบโต้ นำไปสู่การเสียชีวิตของมุสลิมนับพันคน
** ประเทศติมอร์-เลสเตได้รับเอกราช หลังจากอยู่ภายใต้การปกครองของอินโดนีเซีย
* ค.ศ. 2003
** มีข่าวลือในประเทศกัมพูชาว่า สุวนันท์ คงยิ่ง นักแสดงไทยขวัญใจชาวกัมพูชา กล่าวว่า นครวัดเป็นของไทย ทำให้เกิดเหตุจลาจล มีการบุกเผาสถานทูตไทยและอาคารพาณิชย์ที่คนไทยเป็นเจ้าของ ในกรุงพนมเปญ
** การประท้วงต่อต้านสงคราม 15 กุมภาพันธ์ พ.ศ. 2546: ประชาชนราว 10-15 ล้านคนใน 600 เมืองทั่วโลก ร่วมกันประท้วงสหรัฐอเมริกา ในการทำสงครามกับอิรัก เป็นการประท้วงที่มีคนเข้าร่วมมากที่สุดในประวัติศาสตร์
** องค์การอนามัยโลกประกาศเตือนการแพร่ระบาดของโรคซาร์
* ค.ศ. 2004

** เหตุการณ์มัสยิดกรือเซะ: เวลาเช้า กลุ่มผู้ก่อความไม่สงบกว่า 200 คน พยายามปล้นปืนและทำร้ายเจ้าหน้าที่พร้อมกันหลายจุดในจังหวัดยะลา จังหวัดปัตตานี และจังหวัดสงขลา กลุ่มคนร้ายหลบหนีเข้าไปในมัสยิดกรือเซะ เจ้าหน้าที่ล้อมไว้จนเวลาประมาณ 14.00 น. พลเอก พัลลภ ปิ่นมณี สั่งยิงถล่มด้วยอาวุธหนัก มีผู้ก่อการเสียชีวิตในเหตุการณ์นี้รวม 108 คน ขณะที่เจ้าหน้าที่เสียชีวิต 5 นาย

** กรณีตากใบ: เกิดเหตุปะทะกันระหว่างเจ้าหน้าที่กับผู้ชุมนุมหลายร้อยคน หน้า สถานีตำรวจภูธรตำบลตากใบ อำเภอตากใบ จังหวัดนราธิวาส หลังสลายการชุมนุมแล้ว มีผู้เสียชีวิต 4 คน และเจ้าหน้าที่ได้ส่งผู้ชุมนุมจำนวนมากขึ้นรถบรรทุก หลังจากนั้นพบว่ามีผู้ชุมนุมอีก 78 คน เสียชีวิตบนรถเนื่องจากขาดอากาศหายใจ
** เกิดแผ่นดินไหวในมหาสมุทรอินเดีย วัดขนาดได้ 9.0 ริกเตอร์ ก่อให้เกิดคลื่นสึนามิ ซัดเข้าฝั่งรอบมหาสมุทรอินเดีย อาทิ ศรีลังกา อินเดีย อินโดนีเซีย ไทย รวมถึงชายฝั่งบางส่วนของทวีปแอฟริกา มียอดผู้เสียชีวิตกว่า 200,000 คน โดยในประเทศไทยมีผู้เสียชีวิต 5,395 คน และผูสูญหายอีกจำนวนมาก

* ค.ศ. 2005
** พรรคไทยรักไทย ของนายกรัฐมนตรีทักษิณ ชินวัตร ได้รับชัยชนะในการเลือกตั้งทั่วไป ได้เสียงเกินกึ่งหนึ่งในสภาผู้แทนราษฎร
** สนธิ ลิ้มทองกุล อ่านบทความ "ลูกแกะหลงทาง"  เป็นจุดเริ่มต้นของการขับไล่ ทักษิณ ชินวัตร ให้ลาออกจากตำแหน่งนายกรัฐมนตรี
* ค.ศ. 2006
** เกิดรัฐประหารโดยคณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข นำโดยพลเอก สนธิ บุญยรัตกลิน มีการยกเลิกการประกาศสถานการณ์ฉุกเฉินของ พันตำรวจโท ทักษิณ ชินวัตร รักษาการนายกรัฐมนตรี แล้วประกาศกฎอัยการศึกทั่วราชอาณาจักร
* ค.ศ. 2007
** โช ซึงฮึย ก่อเหตุสังหารหมู่ที่มหาวิทยาลัยเวอร์จิเนียเทคในสหรัฐอเมริกา มีผู้เสียชีวิต 33 คน นับเป็นเหตุการณ์ฆ่าหมู่ในสถานศึกษาที่รุนแรงที่สุดครั้งหนึ่งในประวัติศาสตร์สหรัฐ
** การลงประชามติรับรัฐธรรมนูญแห่งราชอาณาจักรไทย พุทธศักราช 2550 เป็นการลงประชามติครั้งแรกของประเทศ
** รัฐบาลเนปาลประกาศว่าสถาบันพระมหากษัตริย์จะถูกยกเลิกในปีหน้า และจะมีการประกาศตั้งสาธารณรัฐใหม่
* ค.ศ. 2008
** รัฐสภาคอซอวอประกาศเอกราชจากสาธารณรัฐเซอร์เบียอย่างเป็นทางการ โดยใช้ชื่อประเทศว่า "สาธารณรัฐคอซอวอ" หลังประกาศเอกราชไม่กี่ชั่วโมง ชาวเซิร์บทั้งในคอซอวอและเซอร์เบียต่างออกมาก่อเหตุจลาจลรุนแรงต่อเนื่องเป็นเวลานานหลายชั่วโมง โดยจุดที่รุนแรงที่สุดเกิดขึ้นที่กรุงเบลเกรด สาธารณรัฐเซอร์เบีย
** สหพันธ์สาธารณรัฐประชาธิปไตยเนปาล ได้รับการสถาปนาขึ้นหลังจากสภาร่างรัฐธรรมนูญเนปาลมีมติเป็นเอกฉันท์ เป็นการสิ้นสุดการปกครองในระบอบราชาธิปไตยที่มีมากว่า 240 ปี
* ค.ศ. 2009
** เริ่มเกิดการระบาดของไข้หวัดใหญ่สายพันธุ์ใหม่ 2009 ข้ามประเทศ ได้แก่ สหรัฐอเมริกา
** เกิดแผ่นดินไหว แมกนิจูด 7.9 นอกชายฝั่งเกาะสุมาตราใกล้เมืองปาดัง ประเทศอินโดนีเซีย เมื่อเวลา 17.16 น. ตามเวลาท้องถิ่น ทำให้มีผู้เสียชีวิตอย่างน้อย 1,100 ราย
** 13 พฤศจิกายน - องค์การนาซา ประกาศการค้นพบน้ำบนดวงจันทร์